                Versenykiírás       
   10. Nemzetközi Strandröplabda Bajnokság

1. A verseny célja: Versenyzési lehetőség biztosítása, szabadidősport támogatása, a röplabda sportág népszerűsítése, a mérkőzés nézőinek kulturált szórakoztatása, a sportbaráti kapcsolatok erősítése.

2.    A verseny helye és ideje: SÁRKÁNY Wellness & Gyógyfürdő Nyírbátor, Fürdő u. 1.

3. A verseny rendezője: 
- Nyírbátori Művelődési Központ és Könyvtár
- Nyírbátor Város Önkormányzata 

4. Résztvevők: 

I. Meghívás alapján 10 csapat.
II. Nevezés alapján 10 amatőr csapat. 
                            
5. Lebonyolítás: A jelentkezett csapatok számától függően a csapatokat selejtező csoportba sorsoljuk és ott körmérkőzés formájában döntik el a továbbjutást jelentő I-II. hely sorsát. A továbbiakban egyenes kiesési formában folytatjuk a tornát. A végső lebonyolítás a nevezett csapatok számától függ.

6. Mérkőzések: A mérkőzések egy nyert, 21 pontig tartó szettig tartanak. Egy csapat maximum 6 főből állhat. A mérkőzéseket 4 fős csapatok játsszák, mérkőzés közben legalább egy női játékosnak a pályán kell tartózkodnia!

7. Díjazás:  
· Az I - III. helyezett csapatok kupa valamint érem díjazásban részesülnek.
· Valamennyi résztvevő játékos számára ajándék póló.

8. Egyéb: A verseny helyszínére való belépés a játékosok számára ingyenes, (de regisztrációhoz kötött) akik a jelenlévő hozzátartozó részére kedvezményes belépőt vásárolhatnak (maximum 3 fő részére). A mérkőzések az érvényben lévő versenyszabályok és a technikai értekezleten elhangzottak szerint kerülnek lebonyolításra. A verseny helyszínén elhelyezett értékekért a rendezők felelősséget nem vállalnak.

FONTOS:
·  6 fős csapatok összeállítása /a mérkőzéseket 3 férfi+1 női játékos játssza/
· A csapatok számára 7,30 órától regisztráció
· 8,45 órakor megnyitó /kérjük a pontos érkezést/
· Ingyenes belépésre jogosító karszalaggal rendelkező játékos 7:30–9:00 óra között vásárolhat kizárólag a jelenlévő hozzátartozója számára kedvezményes belépőt a Gyógyfürdő pénztárában (maximum 3 fő részére)!

